**PÁLYÁZATI FELHÍVÁS**

Annak érdekében, hogy a lakosság bevonásával is javuljon a közterületek tisztasága és szebbé, virágosabbá váljanak a zöldterületek, Gyöngyös Város Képviselő-testülete Településfejlesztési, Mezőgazdasági és Környezetvédelmi Bizottsága (továbbiakban: Szakbizottság) a „Tiszta, Virágos Gyöngyösért” cím alapításáról és adományozásának rendjéről szóló 8/2013. (VI.26.) számú önkormányzati rendelet (továbbiakban: R.) 1. §-a alapján az alábbi felhívást teszi közzé:

A „Tiszta, Virágos Gyöngyösért” cím a lakóingatlan (továbbiakban: Ingatlan) közterületről látható részének, valamint az előtte, mögötte vagy mellette található út és az Ingatlan közötti közterületen található járda, árok és zöldterület (továbbiakban: **Terület**) kiemelkedő minőségű gondozásáért nyerhető el. A pályázatokat a pályázati adatlap kitöltésével és a szükséges mellékletek csatolásával 2014. május 31-ig lehet benyújtani a Polgármesteri Hivatal Városfejlesztési és Városüzemeltetési Igazgatóságához címezve (3200 Gyöngyös, Fő tér 13.) a Hivatal Ügyfélszolgálatán, vagy postán. A R. és a pályázati adatlap a Polgármesteri Hivatal Ügyfélszolgálatán vehető át, valamint letölthető a www.gyongyos.hu internet címről is.

A Cím adományozásáról a Szakbizottság 2014. június 30. napjáig dönt, a döntésről a pályázók 2014. július 15-ig írásos értesítést kapnak.

Az érvényes pályázat *személyi feltétele*, hogy a pályázó gyöngyösi lakóhellyel rendelkezzen és a helyi adókról szóló rendelet szerinti kommunális adó alanya legyen, azaz a pályázó és a kommunális adót fizető egy és ugyanazon személy legyen. Az érvényes pályázat *tárgyi feltétele*, hogy a pályázat tárgyát képező ingatlan lakóház vagy lakás legyen.

A Címet egy pályázattal több pályázó is elnyerheti, amennyiben a pályázók egy azonos többlakásos Ingatlan lakói (továbbiakban: Pályázati Közösség). A Cím elnyerése esetén a R. 6. § (1) szerinti kommunális adómentességet a pályázati közösségi tagok közül a pályázatban nevesített, ***egyetlen adóköteles lakásra***lehet elnyerni.

A Pályázati Közösség, illetve a társasházban lakó egyéni pályázó pályázata akkor érvényes, ha a többlakásos lakóépület lakásszámának a felét meghaladó pályázati közösségi tag pályázik, illetve támogatja a társasházi egyéni pályázó pályázatát, vagy, ha a pályázat benyújtása közgyűlési határozaton alapszik.

A R. 4. §-a alapján a Cím akkor adományozható, ha a pályázó

* az Ingatlant és a Területet a jó gazda gondosságával, kiváló minőségben gondozza, azaz rendszeresen takarítja, a növényzetét folyamatosan ápolja, felújítja, a parlagfűtől mentesíti,
* a pályázatban nyilatkozik arra vonatkozóan, hogy további legalább egy éves időtartamra vállalja az Ingatlan, valamint a Terület kiváló minőségű gondozását, tisztán tartását, növényzetének ápolását és felújítását, parlagfű-mentesítését.

Az Ingatlan és a Terület kiváló minőségű gondozását az ezt vállaló nyilatkozattal, a gondozás módjának rövid leírásával és dátummal ellátott, legalább 2 db fényképfelvétel becsatolásával kell igazolni.

Ha a pályázó a pályázati határidő lejárta előtt legalább 8 nappal kéri, a Városfejlesztési és Városüzemeltetési Igazgatóság elkészíti a (2) bekezdés szerinti fényképfelvételeket.

Nem pályázhat érvényesen a Cím odaítélésére az, akinek helyi adó tartozása van.

A R. 6. §-a alapján a Cím viselője, a Szakbizottság hozzájárulása esetén kommunális adómentességre jogosult a cím odaítélését követő egy éves időtartamig. ***A Cím elnyerésére, illetve az ehhez kapcsolódó egyéves kommunális adómentességre egyetlen alkalommal van lehetőség, tehát a Címet elnyert ingatlanhoz kapcsolódó pályázat érvénytelennek minősül.***

Ha a pályázó vállalja zöldhulladék komposztálását és a komposzt szakszerű elhelyezését, részére térítésmentesen komposztáló edény biztosítható, ha vállalja, hogy a Területen fákat, bokrokat, talajtakaró növényzetet, egynyári vagy évelő növényeket ültet, gyepesít, és azokat további, legalább egy évig kiváló minőségben gondozza, részére legfeljebb bruttó tízezer forint értékig növényzet biztosítható.

Vissza kell vonni a Címet, meg kell vonni az adómentességet és a pályázó költségére vissza kell származtatni a Címet hirdető táblát, valamint a komposztáló berendezést, ha a pályázó a Területet nem a pályázatában vállalt módon tartja fenn, vagy ha három hónapon túli, jogerős helyi adó tartozása keletkezik.

Gyöngyös, 2014. április 28.

Péczely Szabolcs sk.

 biz. elnök